
PATVIRTINTA

Šakių rajono savivaldybės administracijos 

direktoriaus 2016 m.  rugpjūčio 19 d.

įsakymu Nr. AT-766
RAJONO SAVIVALDYBĖS ADMINISTRACIJOS BENDROJO SKYRIAUS PRIIMAMOJO SEKRETORIAUS PAREIGYBĖS APRAŠYMAS
I. BENDROJI DALIS
 


1. Rajono savivaldybės administracijos Bendrojo skyriaus priimamojo sekretoriaus (toliau − Bendrojo skyriaus priimamojo sekretorius) pareigybė reikalinga nuolatiniam ryšiui palaikyti tarp savivaldybės vadovybės ir savivaldybės administracijos struktūrinių padalinių sprendžiant savivaldybės vidaus darbo klausimus, interesantų, delegacijų priėmimui, darbui su dokumentų valdymo sistemomis, vadovų pasirašomiems dokumentams registruoti, kontaktinei savivaldybės informacijai telefonu, elektroniniu būdu teikti. Bendrojo skyriaus priimamojo sekretorių priima į darbą ir atleidžia iš jo rajono  savivaldybės administracijos direktorius.

2. Bendrojo skyriaus priimamojo sekretorius yra darbuotojas, dirbantis pagal darbo sutartį.


3. Darbuotojas, einantis šias pareigas, turi atitikti šiuos reikalavimus:



3.1. turėti aukštąjį universitetinį arba jam prilygintą išsilavinimą.


3.2. mokėti kaupti, sisteminti, valdyti, apibendrinti informaciją ir rengti išvadas;


 3.3. būti susipažinusiam su Lietuvos Respublikos Konstitucija, įstatymais, Vyriausybės nutarimais ir kitais teisės aktais, reglamentuojančiais vietos savivaldos institucijų veiklą;

3.4. išmanyti dokumentų rengimo bei įforminimo reikalavimus;


3.5. išmanyti tarnybinio protokolo reikalavimus, dalykinio bendravimo taisykles;
   3.6. savarankiškai planuoti, organizuoti savo veiklą;


3.7. mokėti dirbti kompiuteriu (Microsoft Office programų paketu);


3.8. mokėti naudotis biuro technika ir ryšio priemonėmis;

  
3.9. darbe vadovautis LR įstatymais, mero potvarkiais, savivaldybės administracijos direktoriaus įsakymais ir šiuo pareigybės aprašymu.
II. DARBUOTOJO, EINANČIO ŠIAS PAREIGAS, FUNKCIJOS


4. Priima savivaldybės tarybos, mero ir administracijos korespondenciją, gaunamą raštu, paštu, savivaldybės elektroniniu paštu, elektroninių paslaugų pristatymo būdu, atlieka pirminį jos tvarkymą, nustatyta tvarka užregistruoja fizinių asmenų prašymus Dokumentų valdymo sistemoje.




5. Perduoda vadovams pasirašyti Dokumentų valdymo sistemoje užregistruotus administracijos direktoriaus įsakymus.
 


6. Palaiko ryšį tarp savivaldybės vadovybės ir administracijos struktūrinių padalinių sprendžiant įvairius administracijos vidaus darbo klausimus.

7. Dalyvauja savivaldybės Dokumentų ekspertų komisijos veikloje.


 8. Organizuoja mero potvarkių, administracijos direktoriaus įsakymų veiklos ir turto valdymo klausimais registravimą, skelbimą interneto svetainėje,  tvarkymą ir apskaitą, saugo šių dokumentų rengimo dokumentus, kiekvieną ketvirtį teikia juos Vyriausybės atstovo tarnybai Marijampolės apskrityje.



9. Rengia suvestinę ataskaitą apie rajono savivaldybės administracijos seniūnijų  gyvenamosios vietos deklaravimo duomenų ir gyvenamosios vietos asmenų apskaitą kiekvieną ketvirtį ir teikia ją Centralizuotos buhalterijos skyriui.



10. Vadovaujantis Asmenų prašymų nagrinėjimo ir jų aptarnavimo viešojo administravimo įstaigose ir kituose viešojo administravimo subjektuose taisyklių patvirtinta tvarka, priima lankytojus, informuoja apie juos merą, administracijos direktorių, savivaldybės kontrolierių, jų pavaduotojus, kitus valstybės tarnautojus bei darbuotojus, dirbančius pagal darbo sutartis.


11. Organizuoja svečių, delegacijų, atvykstančių pas administracijos direktorių, direktoriaus pavaduotoją, priėmimą.


12. Priima ir perduoda informaciją telefonu, faksu bei elektroniniu būdu.



13. Sudaro ir papildo administracinių paslaugų sąrašą (bent du kartus per metus), kurį paruošia administracijos struktūriniai padaliniai ir valstybės tarnautojai, neįeinantys į padalinių sudėtį.


14. Parengia savivaldybės sales posėdžiams ir kitiems renginiams, koordinuoja salių užimtumą.

15. Rengia siunčiamų dokumentų suvestinę ir atsako už dokumentų išsiuntimą, pristatydamas laiškus į Šakių pašto skyrių. 

16. Tvarko valstybės tarnautojų registrą (toliau -  VATARAS), suvesdamas duomenis apie valstybės tarnautojų ir darbuotojų, dirbančių pagal darbo sutartis, atostogas, komandiruotes, papildomas poilsio dienas bei  kvalifikaciją.



17. Vykdo kitus nenuolatinio pobūdžio su skyriaus funkcijomis susijusius pavedimus tam, kad būtų pasiekti rajono savivaldybės administracijos strateginiai tikslai.
III. ATSAKOMYBĖ IR ATSKAITOMYBĖ



18. Bendrojo skyriaus priimamojo sekretorius atsako už:



18.1. skyriaus veiklos nuostatuose ir šiame pareigybės aprašyme nustatytų funkcijų bei užduočių neatlikimą ar netinkamą atlikimą;



18.2. savivaldybės administracijos darbo tvarkos taisyklių nesilaikymą, darbuotojų saugos ir sveikatos reikalavimų nesilaikymą;



18.3. žalą, padarytą dėl savo kaltės ar neatsargumo.

 19. Bendrojo skyriaus priimamojo sekretorius tiesiogiai pavaldus skyriaus vedėjui.
_____________________________________
